**ИИН 810806499096 Тел 87756600281**

**ДАРБИШЕВА Эльмира Узакбаевна,**

**Төлеген Айбергенұлы атындағы №19 мектеп-гимназияның информатика пәні мұғалімі.**

**Маңғыстау облысы, Ақтау қаласы**

**SMARTCLOUDLAB: БҰЛТТАҒЫ ФАЙЛДАР ӘЛЕМІН БАСҚАРУ ШЕБЕРХАНАСЫ**

Цифрлық технологиялар қарқынды дамып жатқан XXI ғасырда бұлттық технологиялар адамның күнделікті өмірі мен еңбек қызметінде маңызды орынға ие болды. Әсіресе, білім беру саласында ақпаратты сақтау, бөлісу және өңдеу үдерістері бұлттық сервистер арқылы жылдам әрі тиімді орындалуда. Бұлттық технологияларды қолдану – тек техникалық құралдарды меңгеру емес, сонымен қатар цифрлық сауаттылық, ақпараттық қауіпсіздік, деректерді басқару және онлайн жұмыс мәдениетін қалыптастырумен тығыз байланысты.Бүгінгі мектеп оқушысы болашақ маман ретінде тек тұтынушы емес, цифрлық құралдарды өз бетімен қолданып, тиімді шешім қабылдай алатын саналы субъект болуы тиіс. Алайда білім беру мазмұнында Google Drive мен OneDrive платформаларын терең меңгертуге арналған нақты, құрылымдалған, жүйелі курс жоқ. Көп жағдайда бұлттық технологиялар тек қосымша құрал ретінде қарастырылады, ал оқушылар оларды терең түсінбей, механикалық түрде қолданумен шектеледі.

Осы орайда, **«SmartCloudLab: Бұлттағы файлдар әлемін басқару шеберханасы»** атты авторлық бағдарлама – бұлттық технологияларды жүйелі меңгертетін, практикалық дағды мен жобалық ойлауды ұштастыратын заманауи оқыту құралы ретінде өзекті.

Бағдарлама мазмұны когнитивтік психология, конструктивистік оқыту, цифрлық педагогика, жобалық оқыту, және функционалдық сауаттылық теорияларына негізделеді. Оқушыларды өз бетінше ізденуге, тәжірибе жасауға және нақты өнім (файл, презентация, жоба) шығаруға бағыттайды.

Оқу процесінде оқушы – білімді дайын түрде қабылдаушы емес, ақпаратты өңдеуші, ұйымдастырушы және рефлексиялаушы тұлға ретінде танылады. Бағдарламада Harvard Visible Thinking, SAMR-моделі (Substitution – Augmentation – Modification – Redefinition), және Bloom Taxonomy элементтері қолданылады. Әр бөлімде теория мен тәжірибе ұштасып, дағды мен мазмұн қатар дамытылады.Ғылыми-әдістемелік деңгейде бұл курс ақпараттық-коммуникациялық технологиялардың негізгі компоненттерін — бұлттық ортада файл құрылымын жасау, ортақ жұмыс, синхронды/асинхронды редактірлеу, құқықтар беру және киберқауіпсіздік мәдениетін қамтиды. Сонымен қатар, Google Workspace пен Microsoft 365 жүйелеріндегі дербес ерекшеліктер мен ұқсастықтар салыстырыла талданады.

Бағдарлама жаңашылдығы – бұлттық технологияларды үйретуді тек техникалық дағдымен шектемей, оқушының **дербес цифрлық экожүйесін құруына мүмкіндік беруінде**. Әр оқушы өз «бұлттағы кеңістігін» құрып, оны басқару арқылы сандық жауапкершілік пен өзін-өзі ұйымдастыру дағдыларын дамытады.

Педагогикалық орындылығы – бағдарламаның икемділігі мен деңгейлік тапсырмалар жүйесінде. Оқушылардың дайындық деңгейіне байланысты тапсырмалар сараланып беріледі, ал оқыту барысында тек фронтальды әдістер емес, кооперативтік және зерттеушілік оқыту әдістері кеңінен қолданылады. Сондай-ақ, бағдарламада **интерактивті платформалар (Google Jamboard, Microsoft Whiteboard, Padlet, Canva т.б.)** интеграцияланып, оқушылардың жобалау, бірлескен әрекет, және визуализация дағдылары қатар дамытылады.

**МАҚСАТЫ:**

Оқушылардың бұлттық технологиялар арқылы дербес жұмыс істеу, ақпаратты сақтау, өңдеу, бөлісу және қауіпсіздікпен басқару дағдыларын қалыптастыра отырып, **цифрлық сауатты тұлғаны тәрбиелеу**.

**МІНДЕТТЕРІ:**

1. Google Drive және OneDrive платформаларының мүмкіндіктерін толық меңгерту;
2. Файлдар құрылымын дұрыс ұйымдастыру және сақтау дағдысын дамыту;
3. Ортақ файлмен жұмыс, рұқсат беру, бірлескен өңдеу әрекеттерін үйрету;
4. Ақпараттық қауіпсіздік ережелерін (құпия сөз, рұқсат деңгейі, резерв көшіру) практикада қолдануға дағдыландыру;
5. Бұлтта жобалық тапсырмаларды орындау арқылы зерттеушілік және шығармашылық қабілеттерін дамыту;
6. Цифрлық экожүйе (папка жүйесі, тақырыптық құрылым, автоматты сақталу) түсінігін қалыптастыру;
7. Бұлттық жұмыс этикасы мен цифрлық ізді жауапкершілікпен қабылдауға тәрбиелеу.

**ТЕОРИЯЛЫҚ МАҢЫЗДЫЛЫҒЫ:**

Бағдарлама қазіргі заманғы оқыту теориялары — конструктивизм, көпдеңгейлі оқыту, цифрлық құзыреттілік және метатаным негізінде жасалған. Теориялық тұрғыдан алғанда, бұл курс ақпараттық технологияның маңызды бір бағыты – **ақпаратты ұйымдастыру мен сақтау мәдениетін** қалыптастырады.

Бұлттық технологиялар – оқушыға ақпарат кеңістігінде бағыт-бағдар беретін және дербес ақпараттық орта құруға мүмкіндік жасайтын құрал. Бағдарлама арқылы оқушы логикалық құрылым жасау, жүйелеу, архивтеу және визуализация сынды теориялық-ұғымдық дағдыларды меңгереді.

**ПРАКТИКАЛЫҚ МАҢЫЗДЫЛЫҒЫ:**

Бағдарламаның басты құндылығы – оқушы теорияны тек біліп қана қоймай, **нақты өнім жасауы мен қолдануында**. Оқушылар бұлтта жеке портфолио құрастырып, Google Docs, Sheets, Slides және OneDrive құжаттарымен жұмыс істеп, нақты жоба жасап шығады.

Жобалар мысалдары:

* «Менің оқу портфолиом» (папкалар жүйесімен ұйымдастыру);
* «Сынып журналы» (Google Sheets негізінде);
* «Цифрлық сынып кестесі» (OneDrive-пен ортақ жұмыс);
* «Виртуалды көрме» (Canva және Drive интеграциясы);
* «Киберқауіпсіздік кодексі» (Google Docs-те ортақ жазу).

Барлық бұл жұмыстар оқушылардың нақты өмірлік жағдаяттарда бұлттық технологияны қолдана білу қабілетін дамытады.

**КҮТІЛЕТІН НӘТИЖЕЛЕР ЖӘНЕ ОЛАРДЫ ТЕКСЕРУ ТӘСІЛДЕРІ:**

**Күтілетін нәтижелер:**

* Оқушы бұлттық платформаларда жеке және ортақ файл жүйесін құрады;
* Ақпараттық қауіпсіздік талаптарын сақтап, рұқсаттармен жұмыс істей алады;
* Жобалық тапсырмалар арқылы өз идеяларын бұлттық ортада жүзеге асырады;
* Бірлескен редакциялау мен ынтымақтастық негізінде жұмыс істеу дағдысын көрсетеді;
* Цифрлық ортада өзін-өзі ұйымдастыру қабілеті дамиды.

**Тексеру тәсілдері:**

* Дайын жоба файлдарын сараптау (Google Drive сілтемесі арқылы);
* Электрондық портфолио мен логбук бағалау;
* Практикалық тапсырмалар негізінде дескрипторлық бағалау;
* Виртуалды презентациялар мен қорғалған жобаларға рефлексия жасау;
* Google Forms немесе Microsoft Forms арқылы өзіндік және өзара бағалау жүргізу.